rejauldu/bengali-wikipedia huggingface dataset:
থাম্ব|মার্কিন পররাষ্ট্রমন্ত্রী জন কেরি 21 জানুয়ারী, 2016-এ স্টেট ডিপার্টমেন্টের সিনিয়র অ্যাডভাইজার ফর ডেভেলপমেন্ট ড্যানিয়েলা ব্যালু-আরেসের সাথে হাসি শেয়ার করেছেন, যখন তিনি সুইজারল্যান্ডের ডাভোসে ওয়ার্ল্ড ইকোনমিক ফোরামে ইয়াং গ্লোবাল লিডারস ফোরামে ভাষণ দিচ্ছেন৷ তরুণ নেতাদের বিশ্ব , বা তরুণ নেতাদের বিশ্ব ফোরাম, জেনেভার সুইজারল্যান্ড থেকে পরিচালিত একটি অলাভজনক স্বাধীন সংস্থা। সংস্থাটি সুইস সরকার কর্তৃক নিয়ন্ত্রিত।  ইতিহাস  ২০০৪ সালে বিশ্ব অর্থনৈতিক ফোরামের কালাচ স্কুয়াব এটাকে চালু করে।  তরুণ নেতাদের বিশ্ব টুয়েলভ ওয়ার্ড অ্যান্ড ইন্ডাস্ট্রি বোর্ড দ্বারা নিয়ন্ত্রিত, জর্ডানের কুইন রানিয়া থেকে ইয়াহুর মারিয়া মায়ার এবং উইকিপিডিয়ার সহ-প্রতিষ্ঠাতা জিমি ওয়েলস এই বোর্ডের অন্তর্ভুক্ত,. আরও দেখুন বোর্ড সদস্যদের তালিকা  (মার্চ ২০১৬ অনুযায়ী) স্কুয়াব  ডান ডাইভেডের দেওয়া $১ মিলিয়ন ডলার দিয়ে দলটি তৈরি করেন  এবং ২০০৫ সালে উদ্বোধনী ক্লাসে ২৩৭ জন তরুণ নেতা ছিল। তরুণ নেতাদের বিশ্ব ২০০৭ সালে প্রতিষ্ঠিত নিউ চ্যাম্পিয়নের বার্ষিক সভায় এবং বিশ্ব অর্থনৈতিক ফোরামে গ্লোবাল গ্রোথ সংস্থা ও অন্যান্য প্রতিনিধিদের পাশাপাশি অংশ নেয়। যা অনানুষ্ঠানিকভাবে "সামার দাভোস" নামে পরিচিত।   অভ্যর্থনা  ''ব্যবসা সপ্তাহের ব্রুস নুসবাউম তরুণ নেতাদের বিশ্বকে "বিশ্বের সবচেয়ে এক্সক্লুসিভ বেসরকারী সামাজিক নেটওয়ার্ক" হিসাবে বর্ণনা করেন, যেখানে সংগঠনটি নিজেই নির্বাচিত নেতাদের "ভবিষ্যতের জন্য কণ্ঠস্বর এবং পরবর্তী প্রজন্মের আশা" উপস্থাপক হিসাবে বর্ণনা করে।  নির্বাচন পদ্ধতি     তথ্যসূত্র   বিষয়শ্রেণী:২০০৪-এ প্রতিষ্ঠিত পুরস্কার‎ বিষয়শ্রেণী:আন্তর্জাতিক পুরস্কার বিষয়শ্রেণী:সুইজারল্যান্ড ভিত্তিক অলাভজনক সংগঠন বিষয়শ্রেণী:বিশ্ব অর্থনৈতিক ফোরাম
কুঠিপাড়া পুরাতন জামে মসজিদ কুষ্টিয়া পৌরসভার ৩নং ওয়ার্ডে অবস্থিত একটি মসজিদ। পাবনা থেকে আগত তৎকালীন কুষ্টিয়া মুন্সেফ কোর্টের নাজির মো. ইউসুফ আলী ১৮৩৬ সালে মসজিদটি প্রতিষ্ঠিত করেন। এটি কুষ্টিয়ার প্রথম মসজিদ।   ইতিহাস  পাবনা থেকে আগত মো. ইউসুফ আলী ১৮৩৬ মসজিদটি প্রতিষ্ঠিত করেন। প্রথমে মসজিদটি খড়ের ঘরে প্রতিষ্ঠিত হয়। পরবর্তীতে পাবনা থেকে আগত আরও একজন ব্যক্তি যার নাম সৈয়দ আব্দুল হাসিব, তিনি নিজ জমির মসজিদের জন্য দান করেন। ১৯০৬ সাল থেকে এখানে জুম্মার সালাত আদায় শুরু হয়। ১৯৩৮-১৯৮৫ সাল পর্যন্ত খন্দকার জামাল উদ্দিন নামের এক ব্যক্তি ছাত্রাবস্থা থেকে পড়ন্ত বয়স পর্যন্ত ৪৭ বছর বিনা পারিশ্রমিকে ইমাম হিসেবে দায়িত্ব পালন করেন। মসজিদের ভিতরে ১৯১৫ সালে তৈরি একটি হাওয়া ঘড়ি টাঙানো হয় যা এখন সচল রয়েছে।   তথ্যসূত্র    উদ্ধৃতি    গ্রন্থপঞ্জি        বিষয়শ্রেণী:কুষ্টিয়ার মসজিদ বিষয়শ্রেণী:১৮৩৬-এ ব্রিটিশ ভারতে প্রতিষ্ঠিত
এনার্জেটিক সংস্কৃতি প্রাসাদ () ইউক্রেনের চেরনোবিল বহিষ্করণ অঞ্চল, প্রিপিয়াত শহরে অবস্থিত একটি পরিত্যক্ত সংস্কৃতি প্রাসাদ।   ইতিহাস  ১৯৭০-এর দশকে প্রিপিয়াত শহরের নাগরিকদের জন্য প্যালেস অব কালচার এনার্জেটিক নির্মিত হয়েছিল। "এনার্জেটিক" নামটি শব্দের উপর একটি নাটক, যার অর্থ "শক্তিমান" (প্রাণবন্ত) এবং "বিদ্যুৎ কেন্দ্রের কর্মী" উভয়ই।  ১৯৮৮ সালের মধ্যে সোভিয়েত ইউনিয়নে প্রায় ১৩৭,০০০ এরও বেশি সংখ্যক সংস্কৃতি কেন্দ্র সোভিয়েত যুগে প্রতিষ্ঠিত বিশাল সম্প্রদায় কেন্দ্র ছিল। সাধারণভাবে শারীরিকভাবে চিত্তাকর্ষক এই ভবনগুলি রাজনৈতিক প্রচারের নিচে, আক্ষরিক অর্থেই বেশকয়েকটি বিনোদনমূলক ও শৈল্পিক ক্রিয়াকলাপ উপভোগ করার কেন্দ্রবিন্দু হিসেবে পরিকল্পিত ছিল। প্রিপিয়াতের সংস্কৃতি প্রাসাদে সিনেমা, থিয়েটার, গ্রন্থাগার, ব্যায়ামাগার, সুইমিং পুল, বক্সিং/কুস্তির রিং, নৃত্য এবং সভা, এমনকি বেসমেন্টে শ্যুটিংয়ের পরিসীমার সুবিধা সম্পন্ন ছিল।  ১৯৮৬ সালের এপ্রিলে চেরনোবিল বিপর্যয়ের পরে, প্রিপিয়াতের বেশিরভাগ বাসিন্দাকে সরিয়ে নেওয়া হয়েছিল এবং ভবনগুলি পরিত্যক্ত ঘোষণা করা হয়েছিল। বর্তমানে সংস্কৃতি প্রাসাদটি জরাজীর্ণ অবস্থায় রয়েছে। বিপর্যয়ের পরে, লিকুইডেটরডের দ্বারা প্রযুক্তিগত ঘর হিসেবে ব্যবহৃত হত। ২০০০ সালে, চেরনোবিল পারমাণবিক বিদ্যুৎ কেন্দ্রের সমস্ত কার্যক্রম শেষের পরে, এটি বন্ধ হয়ে যায়।   জনপ্রিয় সংস্কৃতিতে   এস.টি.এ.এল.কে.ই.আর.: শ্যাডো অব চেরনোবিল ভিডিও গেমে "প্যালেস অব কালচার" নামে এটি ভেন্যু হিসেবে ব্যবহৃত হয়েছে।  ইউক্রেনিয় লেখক ল্যুবভ সিরোতা সংস্কৃতি প্রাসাদে সংক্ষিপ্তভাবে কাজ করেছিলেন।   চিত্রশালা    তথ্যসূত্র    বহিঃসংযোগ    দ্য চেরনোবিল গ্যালারিতে সংস্কৃতি প্রাসাদ  বিষয়শ্রেণী:ইউক্রেনে ১৯৭০-এর দশকে প্রতিষ্ঠিত বিষয়শ্রেণী:কিয়েভ ওব্লাস্টের ভবন ও স্থাপনা বিষয়শ্রেণী:২০শ শতাব্দীতে সম্পন্ন ভবন ও স্থাপনা বিষয়শ্রেণী:প্রিপিয়াত বিষয়শ্রেণী:চেরনোবিল বহিষ্করণ অঞ্চল
thumb স্যার রবার্ট জেমস অ্যাটকিন্স (জন্ম ৫ ফেব্রুয়ারি ১৯৪৬) একজন ব্রিটিশ রক্ষণশীল রাজনীতিবিদ। তিনি ১৯৭৯ থেকে ১৯৮৩ সাল পর্যন্ত প্রেস্টন নর্থের সংসদ সদস্য (এমপি) এবং তারপর ১৯৮৩ থেকে ১৯৯৭ সাল পর্যন্ত সাউথ রিবলের সদস্য ছিলেন। তিনি ১৯৯৯ থেকে ২০১৪ সাল পর্যন্ত উত্তর পশ্চিম ইংল্যান্ড অঞ্চলের ইউরোপীয় পার্লামেন্টের (এমইপি) সদস্য হিসেবে দায়িত্ব পালন করেন।  অ্যাটকিনসকে ১৯৯৭ ডিসসোলিউশন অনার্স লিস্টে পার্লামেন্ট সদস্য, উত্তর আয়ারল্যান্ডের প্রতিমন্ত্রী এবং পরিবেশ প্রতিমন্ত্রী হিসাবে তার পরিষেবার স্বীকৃতিস্বরূপ নাইট উপাধি দেওয়া হয়েছিল। তিনি লন্ডন শহরের একজন ফ্রিম্যান।   তথ্যসূত্র       বহিঃসংযোগ      Sir Robert Atkins's Home Page  European Parliament Page for Sir Robert Atkins  বিষয়শ্রেণী:হাইগেট স্কুলে শিক্ষিত ব্যক্তি বিষয়শ্রেণী:ইংল্যান্ডের ইউরোপীয় সংসদ সদস্য ২০০৯-২০১৪ বিষয়শ্রেণী:ইংল্যান্ডের ইউরোপীয় সংসদ সদস্য ২০০৪-২০০৯ বিষয়শ্রেণী:ইংল্যান্ডের ইউরোপীয় সংসদ সদস্য ১৯৯৯-২০০৪ বিষয়শ্রেণী:রক্ষণশীল দল (যুক্তরাজ্য) এর ইউরোপীয় সংসদ সদস্য বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:নাইটস ব্যাচেলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৪৬-এ জন্ম বিষয়শ্রেণী:উত্তর আয়ারল্যান্ড দপ্তরের জুনিয়র মন্ত্রী
দ্বিতীয় আলেকজান্ডার () আর্গিয়াদ রাজবংশের রাজা ছিলেন, যিনি ৩৭১ খ্রিস্টপূর্বাব্দ হতে ৩৬৯ খ্রিস্টপূর্বাব্দ পর্য্যন্ত ম্যাসিডন শাসন করেন।   সিংহাসনলাভ  দ্বিতীয় আলেকজান্ডার আর্গিয়াদ রাজবংশের রাজা তৃতীয় আমুনতাস ও তাঁর পত্নী প্রথম ইউরিদিকের পুত্র ছিলেন। ৩৭১ খ্রিস্টপূর্বাব্দে পিতার মৃত্যুর পর যুবক দ্বিতীয় আলেকজান্ডার ম্যাসিডনের সিংহাসনলাভ করেন। শাসনভার গ্রহণ করেই তাঁকে উত্তর-পশ্চিম দিক থেকে ইলিরিয়দের আক্রমণ ও পূর্বদিক থেকে পাউসানিয়াস নামক সিংহাসনের দাবীদারের আক্রমণের সম্মুখীন হতে হয়। পাউসানিয়াস ম্যাসিডনের বেশ কিছু শহর দখল করে রাজধানী পেল্লা আক্রমণের চেষ্টা শুরু করলে, দ্বিতীয় আলেকজান্ডার এথেন্সের সেনাপতি ইফিক্রাতিসের সহায়তায় তাঁকে পরাজিত করেন।   থেসালির গৃহযুদ্ধ  থেসালির অ্যালিউয়াদাই পরিবারের অনুরোধে দ্বিতীয় আলেকজান্ডার থেসালির গৃহযুদ্ধে জড়িয়ে পড়েন। তিনি থেসালির রাজধানী লারিসা ও অন্যান্য শহরগুলি অধিকার করে নেন ঠিকই কিন্তু প্রতিশ্রুতিভঙ্গ করে সেখানে সেনা মোতায়েন করেন। এরফলে থিবসের সেনাপতি পেলোপিদাস ম্যাসিডনের বাহিনীর বিরুদ্ধে যাত্রা করে তাঁদের থেসালি থেকে হঠিয়ে দেন। দ্বিতীয় আলেকজান্ডারের উচ্চাকাঙ্খী ভগ্নীপতি টলেমিকে সমর্থন করে পেলোপিদাস দ্বিতীয় আলেকজান্ডারের ওপর চাপ সৃষ্টি করেন এবং এথেন্সের পরিবর্তে থিবসের সঙ্গে সম্পর্ক স্থাপনে বাধ্য করেন। এই সময় দ্বিতীয় আলেকজান্ডার তাঁর হাতে তাঁর কনিষ্ঠ ভ্রাতা দ্বিতীয় ফিলিপকে সমর্পণ করতে বাধ্য হন।  সিংহাসন লাভের দুইবছরের মধ্যে ভগ্নীপতি টলেমি তাঁকে হত্যা করেন।   তথ্যসূত্র   বিষয়শ্রেণী:আর্গিয়াদ রাজবংশ
মদিনাতুল সালাম (, শান্তির শহর) হলো গোলান মালভূমির একটি শহর ও দক্ষিণ সিরিয়ার কুনেইত্রা গভর্নরেট এর প্রশাসনিক কেন্দ্র। এটি কুনেইত্রার ১২ কিমি উত্তরে এবং খান অর্ণবাত শহরের ২ কিমি পশ্চিমে দামেস্ক - কুনেইত্রা সড়কে অবস্থিত। শহরটি ১৯৮৬ সালে প্রতিষ্ঠিত হয় এবং প্রথম বসতি স্থাপিত হয়। কুনেইত্রা ধ্বংস ও পরিত্যক্ত হওয়ার পরে প্রাদেশিক কেন্দ্র হিসেবে কুনেইত্রা শহর প্রতিস্থাপিত হয়। এর ক্ষেত্রফল ১.৯ কিমি² এবং সমুদ্রপৃষ্ঠ থেকে উচ্চতা ৯০০ মিটার। ২০১০ সালের সরকারি অনুমান মতে, মদিনাতুল বা'আসের জনসংখ্যা ছিল ৪,৫০০ জন। ক্ষমতাসীন সিরীয় বা'আস পার্টির নামে শহরটির নামকরণ করা হয়।  শহরটিতে ২২ কিমি দীর্ঘ রাস্তা, ব্যাংকিং পরিষেবা, সরকারি ও বেসরকারি সংস্থা, টিভি ও রেডিও স্টেশন, সাংস্কৃতিক কেন্দ্র, ফুটবল স্টেডিয়াম ও হাসপাতালসহ অনেকগুলো উন্নত অবকাঠামো রয়েছে। ২০১৩ সালের ডিসেম্বরে, মদিনাতুল বা'আসের নগর পরিষদ কর্তৃক দামেস্ক বিশ্ববিদ্যালয়ে ৫টি নতুন অনুষদের ভবন নির্মাণের কাজ শুরু করা হয়।  শহরের বাসিন্দারা মূলত কৃষি সেবার সাথে জড়িত। এখানে গড় বৃষ্টিপাত হয় ।  ২০২৪ সালের ডিসেম্বর থেকে শহরটি ইসরায়েলি নিয়ন্ত্রণে রয়েছে।   তথ্যসূত্র   বিষয়শ্রেণী:১৯৮৬-এ সিরিয়ায় প্রতিষ্ঠিত বিষয়শ্রেণী:১৯৮৬-এ সিরিয়ার স্থাপনা বিষয়শ্রেণী:আরবি ভাষার লেখা থাকা নিবন্ধ
রাজশাহী-৯ আসন ছিল বাংলাদেশের জাতীয় সংসদের নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের আসন ছিল।   সীমানা    ইতিহাস  রাজশাহী-৯ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩মোহাম্মদ বায়তুল্লাহবাংলাদেশ আওয়ামী লীগ১৯৭৯চৌধুরী মোতাহার হোসেনবাংলাদেশ জাতীয়তাবাদী দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"   বিষয়শ্রেণী:রাজশাহী জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
এদমঁদ ফায়চাল তাপসোবা (; জন্ম: ২ ফেব্রুয়ারি ১৯৯৯; এদমঁদ তাপসোবা নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে জার্মান ক্লাব বায়ার লেভারকুজেন এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৪–১৫ মৌসুমে, বুর্কিনাবি ক্লাব সালিতার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সালিতার হয়ে মাত্র এক মৌসুম অতিবাহিত করার পর ২০১৫–১৬ মৌসুমে তিনি উগাদুগুতে যোগদান করেছেন। উগাদুগুতে দুই মৌসুম অতিবাহিত করার পর পর্তুগিজ ক্লাব লেইশোয়েসের সাথে চুক্তি স্বাক্ষর করেছেন। পরবর্তীকালে, তিনি ভিতোরিয়া বি এবং ভিতোরিয়ার হয়ে খেলেছেন। ২০২০–২১ মৌসুমে, তিনি প্রায় ১৮ মিলিয়ন ইউরোর বিনিময়ে ভিতোরিয়া হতে জার্মান ক্লাব বায়ার লেভারকুজেনে যোগদান করেছেন।  তাপসোবা ২০১৬ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ২০ ম্যাচে অংশগ্রহণ করেছেন।   প্রারম্ভিক জীবন  এদমঁদ ফায়চাল তাপসোবা ১৯৯৯ সালের ২রা ফেব্রুয়ারি তারিখে বুর্কিনা ফাসোর ওয়াগাদুগুতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০১৬ সালের ২৪শে আগস্ট তারিখে, ১৭ বছর, ৬ মাস ও ২২ দিন বয়সে, ডান পায়ে ফুটবল খেলায় পারদর্শী তাপসোবা উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উজবেকিস্তান ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে তাপসোবা সর্বমোট ১ ম্যাচে অংশগ্রহণ করেছেন।  তাপসোবা ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।   পরিসংখ্যান   আন্তর্জাতিক    দল  সাল  ম্যাচ  গোল বুর্কিনা ফাসো  ২০১৬  ১  ০ ২০১৭  ২  ০ ২০১৯  ৫  ০ ২০২০  ৪  ০ ২০২১  ৭  ০ ২০২২  ১  ০ সর্বমোট  ২০  ০   তথ্যসূত্র    বহিঃসংযোগ                   বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ওয়াগাদুগুর ব্যক্তি বিষয়শ্রেণী:বুর্কিনাবি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সালিতা ফুটবল ক্লাবের খেলোয়াড় বিষয়শ্রেণী:উগাদুগু স্পোর্টস ইউনিয়নের খেলোয়াড় বিষয়শ্রেণী:লেইশোয়েস স্পোর্টস ক্লাবের খেলোয়াড় বিষয়শ্রেণী:ভিতোরিয়া স্পোর্টস ক্লাব বি-এর খেলোয়াড় বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:বায়ার ০৪ লেভারকুজেনের খেলোয়াড় বিষয়শ্রেণী:বুর্কিনাবি প্রিমিয়ার লিগের খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:বুর্কিনা ফাসোর আন্তর্জাতিক ফুটবলার বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:বুর্কিনাবি প্রবাসী ফুটবলার বিষয়শ্রেণী:পর্তুগালে বুর্কিনাবি প্রবাসী ক্রীড়াবিদ বিষয়শ্রেণী:পর্তুগালে প্রবাসী ফুটবলার বিষয়শ্রেণী:জার্মানিতে বুর্কিনাবি প্রবাসী ক্রীড়াবিদ বিষয়শ্রেণী:জার্মানিতে প্রবাসী ফুটবলার বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:ফুটবল সেন্ট্রাল ডিফেন্ডার
আর্ট রক () রক সঙ্গীতের একটি উপধারা যা সাধারণত রক ধারায় চ্যালেঞ্জিং বা আভা-গার্দ রক পদ্ধতির প্রতিফলন ঘটায়, কিংবা আধুনিক, পরীক্ষামূলক, বা অপ্রচলিত উপাদানের ব্যবহার করে থাকে। আর্ট রক, উদ্দেশ্যমূলক ভাবে কিশোর বিনোদনের চাইতে একটি শিল্পসম্মত বিবৃতিতে রক ধারার উত্থাপন করে থাকে, সঙ্গীতের উপর আরো পরীক্ষামূলক এবং ধারণাগত দৃষ্টিভঙ্গির প্রয়াশ ঘটাতে।"Art Rock". Encyclopædia Britannica. Retrieved 15 December 2011. সাধারণভাবে এক্সপেরিমেন্টাল রক, আভা-গার্ড সঙ্গীত, ক্লাসিক্যাল সঙ্গীত, এবং জ্যাজের মতো সঙ্গীত ধারাগুলোর মধ্য দিয়ে রক ধারা প্রভাবিত হতে পারে।   সংজ্ঞার্থ   থাম্ব|ডান|দ্য ভেলভেট আন্ডারগ্রাউন্ড, ১৯৬৮  সমালোচক জন রকওয়েল বলেন, আর্ট রক, রক সঙ্গীতের সর্বোচ্চ-বিস্তৃত এবং বৈদ্যুতিক শৈলীগুলির মধ্যে এর সৃজনশীল বিচ্ছিন্নতা, ক্লাসিক্যাল সঙ্গীত প্রপঞ্চ এবং এক্সপেরিমেন্টাল, আভা-গার্ড প্রবণতাগুলির মধ্যে একটি। ১৯৭০-এর দশকের রক সঙ্গীতে, "আর্ট" বর্ণনাকারীগণ সাধারণত "আগ্রাসীভাবে আভা-গার্ড" বা "দাম্ভিক প্রোগ্রেসিভ" হিসেবে জ্ঞান করতেন। "আর্ট রক" প্রায়শই প্রোগ্রেসিভ রকের সমার্থক হিসেবে ব্যবহৃত হয়।   টিকা    তথ্যসূত্র    আরো পড়ুন       বিষয়শ্রেণী:20th-century music genres বিষয়শ্রেণী:সঙ্গীতের ব্রিটিশ শৈলী বিষয়শ্রেণী:মার্কিন সঙ্গীত শৈলী বিষয়শ্রেণী:এক্সপেরিমেন্টাল রক বিষয়শ্রেণী:প্রগ্রেসিভ সঙ্গীত বিষয়শ্রেণী:পপ আর্ট বিষয়শ্রেণী:রক সঙ্গীত ধারা বিষয়শ্রেণী:১৯৬০-এর দশকের প্রতিসংস্কৃতি বিষয়শ্রেণী:১৯৬০-এর দশকের সঙ্গীত বিষয়শ্রেণী:প্রগ্রেসিভ রক বিষয়শ্রেণী:১৯৭০-এর দশকের সঙ্গীত
বোল্টন ওয়ান্ডারার্স ফুটবল ক্লাব (, ; এছাড়াও বোল্টন ওয়ান্ডারার্স এফসি অথবা শুধুমাত্র বোল্টন ওয়ান্ডারার্স নামে পরিচিত) হচ্ছে ইংল্যান্ডের গ্রেটার ম্যানচেস্টারের বোল্টন ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের চতুর্থ স্তরের ফুটবল লিগ ইএফএল লিগ টু-এ খেলে। এই ক্লাবটি ১৮৭৪ সালে ক্রাইস্ট চার্চ ফুটবল ক্লাব হিসেবে প্রতিষ্ঠিত হয়েছে। বোল্টন ওয়ান্ডারার্স তাদের সকল হোম ম্যাচ বোল্টনের বোল্টন বিশ্ববিদ্যালয় স্টেডিয়ামে খেলে থাকে; যার ধারণক্ষমতা হচ্ছে ২৮,৭২৩। বর্তমানে এই ক্লাবের ম্যানেজারের দায়িত্ব পালন করছেন ইয়ান ইভাট। বর্তমানে পর্তুগিজ রক্ষণভাগের খেলোয়াড় রিকার্দো সান্তোস এই ক্লাবের অধিনায়কের দায়িত্ব পালন করছেন।  ফুটবল লিগের প্রতিষ্ঠাতা সদস্য বোল্টন ১৯২০-এর দশকের সফল ক্লাব ছিল। উক্ত সময় ক্লাবটি ৩ বার এফএ কাপ জয়লাভ করেছিল। ন্যাট লফটহাউজের দেয়া একমাত্র গোলের মাধ্যমে ১৯৫৮ সালে তারা চতুর্থ বারের মত কাপটি জয়লাভ করে। ১৯৮৭ সালে ক্লাবটি সবচেয়ে খারাপ সময় অতিবাহিত করেছে। উক্ত সময় ক্লাবটি চতুর্থ স্তরে অবনমিত হয়েছিল। শীর্ষ বিভাগে ৩১ বছর অনুপস্থিতি থাকার পর ১৯৯৫ সালে তারা পুনরায় প্রিমিয়ার লিগে উন্নীত হয়।  ঘরোয়া ফুটবলে, বোল্টন ওয়ান্ডারার্স এপর্যন্ত ১০টি শিরোপা জয়লাভ করেছে; যার মধ্যে ৩টি ইএফএল চ্যাম্পিয়নশিপ, ৪টি এফএ কাপ এবং ১টি ফুটবল লিগ ট্রফি শিরোপা রয়েছে।  অর্জন লিগ দ্বিতীয় বিভাগ/চ্যাম্পিয়নশিপ চ্যাম্পিয়ন: ১৯০৮–০৯, ১৯৭৭–৭৮, ১৯৯৬–৯৭ রানার-আপ: ১৮৯৯–১৯০০, ১৯০৪–০৫, ১৯১০–১১, ১৯৩৪–৩৫ তৃতীয় বিভাগ/লিগ ওয়ান চ্যাম্পিয়ন: ১৯৭২–৭৩ রানার-আপ: ১৯৯২–৯৩, ২০১৬–১৭  কাপ এফএ কাপ চ্যাম্পিয়ন: ১৯২২–২৩, ১৯২৫–২৬, ১৯২৮–২৯, ১৯৫৭–৫৮ রানার-আপ: ১৮৯৩–৯৪, ১৯০৩–০৪, ১৯৫২–৫৩ ফুটবল লিগ কাপ রানার-আপ: ১৯৯৪–৯৫, ২০০৩–০৪ এফএ চ্যারিটি শিল্ড চ্যাম্পিয়ন: ১৯৫৮ ফুটবল লিগ ট্রফি চ্যাম্পিয়ন: ১৯৮৮–৮৯ রানার-আপ: ১৯৮৫–৮৬  তথ্যসূত্র  বহিঃসংযোগ      বোল্টন ওয়ান্ডারার্স সাপোর্টার্স অ্যাসোসিয়েশন   বিষয়শ্রেণী:ইংল্যান্ডের ফুটবল ক্লাব বিষয়শ্রেণী:এফএ প্রিমিয়ার লিগ ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:১৮৭৪-এ প্রতিষ্ঠিত ফুটবল ক্লাব বিষয়শ্রেণী:এফএ কাপ বিজয়ী বিষয়শ্রেণী:ফুটবল লিগ ক্লাব
মিথিলা ফারজানা একজন বাংলাদেশী সাংবাদিক এবং কানাডার অটোয়াতে বাংলাদেশ হাইকমিশনের কাউন্সেলর ছিলেন। তিনি একাত্তর টিভির কারেন্ট অ্যাফেয়ার্সের প্রধান ছিলেন।  ফারজানা ঢাকা বিশ্ববিদ্যালয়ের দুর্যোগ ব্যবস্থাপনা ইনস্টিটিউটের প্রভাষক। প্রধানমন্ত্রী শেখ হাসিনার পদত্যাগ এবং আওয়ামী লীগ সরকারের পতনের পর আন্তর্জাতিক অপরাধ ট্রাইব্যুনালে অন্যান্য ৩১ জন সাংবাদিকের সাথে গণহত্যার অভিযোগে তাকে অভিযুক্ত করা হয়।   কর্মজীবন  একাত্তর টিভিতে সংবাদ উপস্থাপিকা হিসেবে যোগ দেন ফারজানা। তিনি কারেন্ট অ্যাফেয়ার্স সম্পাদক হিসেবে দায়িত্ব পালন করেছেন। তিনি একাত্তর সংবাদপত্রের টেলিভিশন শো সঞ্চালনা করেছিলেন, যেখানে প্যানেলিস্ট মইনুল হোসেনসহ প্যানেলিস্ট ও সাংবাদিক মাসুদা ভাট্টির সাথে তর্কে জড়িয়ে পড়েন। মাসুদা ভাট্টি হোসেনের বিরুদ্ধে মানহানির মামলা করেন যাতে তাকে আটক করা হয়। তিনি ইউনেস্কোর একটি প্যানেলে একজন মহিলা সাংবাদিক হিসাবে অনলাইন সহিংসতার সম্মুখীন হয়েছেন বলে জানান।  ফারজানা সমালোচনা করেছেন যে, বাংলাদেশী কোম্পানিগুলোকে টিভিসি সম্প্রচারের জন্য ৫৫ মিলিয়ন টাকা দিতে হয়েছে যেখানে ভারতীয় কোম্পানিগুলোকে মাত্র ১৫০ হাজার টাকা দিতে হয়েছে।  ২০২৩ সালের নভেম্বরে ফারজানাকে উপসচিব পদমর্যাদায় পররাষ্ট্র মন্ত্রণালয়ের পাবলিক ডিপ্লোম্যাসি উইংয়ের পরিচালক নিযুক্ত করা হয়। এটি ছিল দুই বছরের নিয়োগ। প্রধানমন্ত্রী শেখ হাসিনার পদত্যাগ এবং আওয়ামী লীগ সরকারের পতনের পর তাকে এবং অপর্ণা রানী পালকে কানাডার অটোয়ায় বাংলাদেশ হাইকমিশনে তাদের পদ থেকে পররাষ্ট্র মন্ত্রণালয়ে প্রত্যাহার করা হয়। তারা হাইকমিশনের সঙ্গে যোগাযোগ করছিলেন না। ২০২৪ সালের ২৯ আগস্টে গাজী এমএইচ তামিম আন্তর্জাতিক অপরাধ ট্রাইব্যুনালে ৫২ জনের বিরুদ্ধে গণহত্যার একটি মামলা দায়ের করেন, যেখানে ফারজানাসহ ৩২ জন সাংবাদিক রয়েছেন। অভিযুক্তদের মধ্যে সাবেক প্রধানমন্ত্রী শেখ হাসিনাও রয়েছেন এবং সাংবাদিকদের বিরুদ্ধে তাকে ‘উস্কানি’ দেওয়ার অভিযোগ রয়েছে।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী সাংবাদিক বিষয়শ্রেণী:বাংলাদেশী টেলিভিশন ব্যক্তিত্ব
১৯৯০ সালের Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p161  ১০ জুন কুয়েতে জাতীয় পরিষদ নির্বাচন অনুষ্ঠিত হয়। পরিষদ (যার মাত্র অর্ধেক নির্বাচিত হয়েছিল) আমির দ্বারা বিক্ষোভকারীদের শান্ত করার চেষ্টা করার জন্য তৈরি করা হয়েছিল।  মোট ৫৭৪ জন প্রার্থী ৫০টি আসনে প্রতিদ্বন্দ্বিতা করেন এবং বিরোধীরা বয়কটের ডাক দিলেও ভোটদানের হার ছিল ৬২.৩%।Kuwait Inter-Parliamentary UnionNohlen et al., p162   তথ্যসূত্র   বিষয়শ্রেণী:১৯৯০-এ এশিয়ায় নির্বাচন বিষয়শ্রেণী:১৯৯০-এ কুয়েত ১৯৯০ বিষয়শ্রেণী:নির্দলীয় নির্বাচন
দ্য ওয়াল ব্রিটিশ রক ব্যান্ড পিংক ফ্লয়েডের ১১তম স্টুডিও অ্যালবাম। এটি ৩০ নভেম্বর ১৯৭৯ সালে হার্ভেস্ট এবং কলাম্বিয়া রেকর্ড কর্তৃক যুক্তরাজ্যে প্রকাশিত হয়। এটি একটি রক অপেরা যার মাধ্যমে পিংক চরিত্রের অন্বেষণ করা হয়, যিনি একজন জেড রক স্টার এবং সমাজ থেকে তার স্ব-আরোপিত বিচ্ছিন্নতার পরিণতি এখানে একটি প্রাচীরের দ্বারা প্রতীকীকরণ করা হয়েছে। অ্যালবামটি বাণিজ্যিক সাফল্য আর্জন করেছিল। ১৫ সপ্তাহ ধরে মার্কিন চার্টের শীর্ষে এবং ইউকে চার্টে তিন নম্বর স্থানে অবস্থান করে। প্রাথমিকভাবে সমালোচকদের কাছ থেকে অ্যালবামটি মিশ্র পর্যালোচনা পেয়েছিল, যাদের মধ্যে অনেকেই এটিকে অত্যধিক এবং প্রতারণামূলক বলে মনে করেছিল, কিন্তু পরে সর্বকালের সর্বশ্রেষ্ঠ অ্যালবামগুলির মধ্যে একটি এবং ব্যান্ডের সেরা কাজগুলির মধ্যে একটি হিসাবে প্রশংসা পেয়েছে।  ট্র্যাকের তালিকা উল্লেখ ব্যতিত সমস্ত ট্র্যাক রজার ওয়াটার্সের রচিত।  তথ্যসূত্র টিকা  পাদটিকা  গ্রন্থপঁজী                  আরও পড়ুন          বহিঃসংযোগ  বিষয়শ্রেণী:১৯৭৯-এর অ্যালবাম বিষয়শ্রেণী:দ্য ওয়াল (রক অপেরা) বিষয়শ্রেণী:রক অপেরা বিষয়শ্রেণী:প্রোগ্রেসিভ পপ অ্যালবাম বিষয়শ্রেণী:ধারণা অ্যালবাম বিষয়শ্রেণী:পিংক ফ্লয়েডের অ্যালবাম বিষয়শ্রেণী:বব এজরিন প্রযোজিত অ্যালবাম বিষয়শ্রেণী:ডেভিড গিলমোর প্রযোজিত অ্যালবাম বিষয়শ্রেণী:জেমস গার্থি (রেকর্ড প্রযোজক) প্রযোজিত অ্যালবাম বিষয়শ্রেণী:রজার ওয়াটার্স প্রযোজিত অ্যালবাম বিষয়শ্রেণী:স্টুডিও মিরাভালে রেকর্ডকৃত অ্যালবাম বিষয়শ্রেণী:সিবিএস থার্টিন্থ স্ট্রিট স্টুডিওতে রেকর্ডকৃত অ্যালবাম বিষয়শ্রেণী:হার্ভেস্ট রেকর্ডসের অ্যালবাম বিষয়শ্রেণী:কলাম্বিয়া রেকর্ডসের অ্যালবাম বিষয়শ্রেণী:ইএমআই রেকর্ডসের অ্যালবাম বিষয়শ্রেণী:ক্যাপিটল রেকর্ডসের অ্যালবাম বিষয়শ্রেণী:কল্পকাহিনীতে মানসিক অসুস্থতা বিষয়শ্রেণী:কল্পকাহিনীতে মানসিক স্বাস্থ্য
The Math template formats HTML- or wikimarkup generated mathematical formulas in the same manner as HTML based TeX formulas, which uses a serif-based font. The generated formula is displayed using the same-size font as the adjoining text. The template will prevent line-wrapping.  Use this template for non-complex formulas as an alternative to using the "math" tag format "<math>...</math> (see: HELP:Math).   Usage  Use this template to wrap an inline formula in wikitext.  Examples: {{math|''x''<sup>2</sup> + ''y''<sup>2</sup> {{=}} ''r''<sup>2</sup>}}  produces:  {{math|{{mapply|sin <i>π</i>}} {{=}} 0}}  produces: . The coding "<i>" puts italic font, same as "<var>".  {{math|{{minteg|0|+∞|{{mexp|−''x''}} d''x''}} {{=}} 1}}  produces:   '''{{math|{{frac|1|2}} − {{frac|1|3}} {{=}} {{frac|1|6}}}}'''  produces: .  Note the triple-apostrophes have set the whole formula as bold.  {{math|({{mrad|2}})<sup>2</sup> {{=}} 2}}  produces: .  {{math|''x''<sup>2</sup> + ''y''<sup>2</sup> {{=}} ''r''<sup>2</sup>}}  produces: , same as first example, but using double-apostrophes to get italic font.  Use of equals-sign If a single equals-sign ("=") is used, it will fail to render, instead showing "{{{1}}}". For example, the following template-coding would be invalid:  {{math|1 + 2 = 3}}  produces: , which is invalid code  To resolve this, either: (a) Start the formula with "1=" as in: {{math|1=1 + 2 = 3}}  produces: , or else, (b) include the equals-sign in double-braces "{{=}}" as in: {{math|1 + 2 {{=}} 3}}  produces: .   See also    is a template for stand-alone formulas, using a bigger font to match PNG rendered TeX formulas.
রাবেয়া খাতুন তালুকদার (২৫ মে ১৯২৬ - ৭ ফেব্রুয়ারি ২০০৯) একজন ব্রিটিশ ভারতীয় মহিলা অ্যাথলেট। তিনি বগুড়ার কাটনাপাড়ায় জন্মগ্রহণ করেন।  প্রারম্ভিক জীবন রাবেয়া খাতুন ১৯২৬ সালের ২৫শে মে বগুড়ার কাটনারপাড়ায় জন্মগ্রহণ করেন। তার পিতা মহির উদ্দিন আহমেদ ছিলেন কাটনারপাড়া ক্রীড়া ক্লাবের সেক্রেটারি এবং মাতা সবুরননেসা একজন গৃহিণী। পাঁচ বোন ও এক ভাইয়ের মধ্যে রাবেয়া খাতুন সর্বজ্যেষ্ঠ।  ব্যক্তিগত জীবন রাবেয়া খাতুন ১৯৪৭ সালের ১৭ই জুন কেরামত আলী তালুকদারের সাথে বিবাহবন্ধনে আবদ্ধ হন। বিবাহের পর তিনি ঢাকা টিচার্স ট্রেনিং কলেজ থেকে বিটি ডিগ্রি অর্জন করেন। এই দম্পতির একমাত্র কন্যা কুলসুম আকতার বানু। সাদিয়া শেহরীন এবং মির্জা সাকিব তার দুই নাতি-নাতনী।  কর্মজীবন  দাম্পত্য জীবনের পর পর কর্মজীবনে প্রবেশ। ১৯৪৭-এর শেষ ভাগে। মেধা, শ্রম, একাগ্রতা ও অধ্যবসায়ের মাধ্যমে জীবনে প্রতিষ্ঠা লাভের লড়াইয়ে নামলেন রাবেয়া খাতুন তালুকদার। কর্মজীবনের সূচনা ময়মনসিংহের বিদ্যাময়ী সরকারি গালর্স স্কুলে। ১৯৫০ সালে চলে আসেন ঢাকায়। যোগ দেন কামরুন্নেসা সরকারি বালিকা উচ্চ বিদ্যালয়ে। এখানে থাকতে ফিজিক্যাল এডুকেশনের উপর উচ্চ শিক্ষা নিতে যান ইংল্যান্ডে।  শারিরীক শিক্ষার উপর প্রশিক্ষণ শেষে প্রথমে তিনি ঢাকার ইডেন গার্লস কলেজের ফিজিক্যাল এডুকেশন টিচার, কিছুদিন ময়মসিংহ মহিলা টিচার্স ট্রেনিং কলেজের ফিজিক্যাল এডুকেশন লেকচারার এবং ঢাকা শারীরিক শিক্ষা কলেজের লেকচারারের দায়িত্ব পালন করেন দক্ষতার সঙ্গে। তিনি তার যোগ্যতা ও দক্ষতার প্রেক্ষিতে সরকারী ক্রীড়া পরিদপ্তরের উপ-পরিচালকের দায়িত্বও পালন করেন।  পেশাগত জীবনে সৎ একনিষ্ঠ এবং কর্মদক্ষতায় পারদর্শী রাবেয়া খাতুন তালুকদার মহিলা ক্রীড়াক্ষেত্রের সাংগঠনিক ও প্রশাসনিক কর্মকাণ্ডে অনন্য কৃতিত্বের সাক্ষর রাখেন। তিনিই এ দেশে প্রথম ইষ্ট পাকিস্তান উইমেন্স এ্যামেচার গেইমস এন্ড স্পোর্টস এসোসিয়েশন গঠন করেন। তিনি এই সংস্থার প্রতিষ্ঠাতা সাধারণ সম্পাদক হিসেবে এদেশের উত্সাহী মহিলা ক্রীড়াবিদ ও ক্রীড়া সংগঠকদের একত্রিত করে মহিলাদের খেলাধুলায় উত্সাহিত করতে সচেষ্ট হন। এই সংগঠনই পরে বাংলাদেশ জাতীয় ক্রীড়া সংস্থায় রূপ লাভ করে। তিনিই প্রথম বাংলাদেশ উইমেন্স স্পোর্টস ডেভেলপমেন্ট এন্ড কন্ট্রোল বোর্ডের প্রেসিডেন্টের পদ অলংকৃত করে দেশব্যাপী ক্রীড়া আন্দোলন গড়ে তোলেন। তিনিই প্রথম বাংলাদেশ উইমেন্স হকি এসোসিয়েশন গঠন করে এ দেশের মহিলাদের হকি চর্চার ব্যবস্থা করেন। রাবেয়া খাতুন তালুকদার বাংলাদেশ উইমেন্স স্পোর্টস ফেডারেশন ও বাংলাদেশ উইমেন্স স্পোর্টস লীডারস এসোসিয়েশন গঠনে সক্রিয় ভূমিকা পালন করেন। তিনি বাংলাদেশ জাতীয় ক্রীড়া নিয়ন্ত্রণ বোর্ডের্, ব্যাডমিন্টন ও জিমন্যাস্টিকস ফেডারেশন, বাংলাদেশ ক্রীড়া লেখক সমিতি, বাংলাদেশ শারিরীক শিক্ষাবিদ সমিতি, শারিরীক শিক্ষার সিলেবাস কমিটিসহ বহু সংগঠকের সঙ্গেঁ নিজেকে সম্পৃক্ত রেখেছেন।  কেমব্রিজ থেকে ফিরে ইডেন কলেজে ফিজিক্যাল এডুকেশন টিচার হিসেবে যোগ দেন। পরের বছর (১৯৫৮) ময়মনসিংহের টিচার্স ট্রেনিং কলেজের প্রভাষক। এক বছর পরেই (১৯৫৯) আবার ইডেন কলেজে স্বপদে ফিরে আসেন। ১৯৬২ সালে ঢাকার ফিজিক্যাল এডুকেশন কলেজ। প্রভাষক হিসেবে এই কলেজে ছিলেন ১৯৭৮ পর্যন্ত। এই বছরে ক্রীড়া পরিদফতরে এ্যাসিস্টেন্ট ডাইরেক্টর হিসেবে যোগ দেন। ১৯৮২ সালে আবারো ঢাকার ফিজিক্যাল কলেজে ফিরে আসেন। এই কলেজ থেকেই রাবেয়া তালুকদার বর্ণময় কর্মজীবনের অবসান হয়।  পুরস্কার  ১৯৭৬ - জাতীয় ক্রীড়া পুরস্কার  ১৯৯৬ - আমেরিকান বাইওগ্রাফিক্স ইন্সটিটিউট প্রদত্ত ডিসটিংগুউইস লিডারশীপ অ্যাওয়ার্ড   তথ্যসূত্র   বিষয়শ্রেণী:১৯২৬-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বগুড়ার ক্রীড়াবিদ
পুনশ্চ মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৬১ সালে মুক্তি পায়। এই চলচ্চিত্রতে  বিখ্যাত অভিনেতা সৌমিত্র চট্টোপাধ্যায় এবং কণিকা মজুমদার শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার এই গল্পের উপর ভিত্তি করে ছবিটি নির্মাণ করা হয়। এই ছবিতে কণিকা মজুমদার প্রথম অভিনয় শুরু করেন, যদিও সত্যজিৎ রায় পরিচালিত তিনকন্যা তার প্রথম মুক্তিপ্রাপ্ত ছবি।  ছবিটি সেরা বাংলা ছবি বিভাগে জাতীয় পুরস্কার পেয়েছে।   অভিনয়ে   সৌমিত্র চট্টোপাধ্যায়  কণিকা মজুমদার  পাহাড়ি স্যানাল  কালী ব্যানার্জী  শেফালী ব্যানার্জী  এন বিশ্বনাথন  তথ্যসূত্র  বহিঃসংযোগ    বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬১-এর চলচ্চিত্র বিষয়শ্রেণী:১৯৬০-এর দশকের নাট্য চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:হেমন্ত কুমারের সুরারোপিত চলচ্চিত্র বিষয়শ্রেণী:মৃণাল সেন পরিচালিত চলচ্চিত্র বিষয়শ্রেণী:মৃণাল সেনের চিত্রনাট্য